કુમાર બિલ્ડરનાં ડિરેક્ટર કૃતિ જૈન માને છે કે પોતે સ્ત્રી છે એવું માની મહિલાઓએ કોઈ પણ જાતનો માનસિક બ્લૉક ન રાખવો જોઈએ. તે કહે છે, ‘લેબરરથી માંડીને ક્લાયન્ટ દરેક જણ મારા દૃષ્ટિકોણને સમજે છે. કદાચ કોઈ મતભેદ થાય તો એ ખૂબ જ શાંતિથી ઉકેલાય છે. મને હંમેશાં આદર મળ્યો છે. મારા ક્લાયન્ટ્સ અને હું એકબીજા સાથે કોઈ પણ જાતના સંકોચ વગર સરસ રીતે વાત કરીએ છીએ. હું તમામ યુવાન અને ભાવિ પેઢીની છોકરીઓને કહેવા માગું છું કે અમુક ક્ષેત્ર મહિલાઓ માટે યોગ્ય નથી એમ કહી માથું ન ઝુકાવી દો. મહેનત અને આગળ વધવાનું વલણ તમને સફળતાના શિખરે પહોંચાડી દેશે. ઉપરાંત ઘર ખરીદવું એ તમારા ભવિષ્યની સુરક્ષા માટેનો ઉત્તમ માર્ગ છે.’